recursal/SuperWikiNEXT-32B huggingface dataset:
Koordinate: 45° 8′ SG Š, 10° 2′ IGD

**Cremona** je grad i općina (italijanski: *commune*) u severnoj Italiji. Grad je središte istoimene provincije Cremone u okviru regije Lombardije. Cremona je poznata kao centar izrade prvoklasnih violina. U njoj su živeli i radili najbolji graditelji tih instrumenata, Antonio Stradivari, Amati i Guarneri.

Geografija
----------

Pogled na stari deo grada
Cremona se nalazi 100 km jugozapadno od Milana. Grad se razvio na severnoj obali reke Po, u centru Padske nizine, kraja poznatog po veoma razvijenoj poljoprivredi.

Stanovništvo
------------

Cremona danas ima preko 70.000 stanovnika, mahom Italijana. Tokom proteklih decenija u grad se doselilo mnogo doseljenika iz inostranstva, najviše sa Balkana.

Grad violina
------------

Cremona je živopisni srednjovekovni grad, koji je na vrhuncu slave bio od 16. do 18. veka zbog izvanrednih violina koje su u njemu pravljene. Andrea Amati, koji je 1566. napravio violinu za francuskog kralja, stvorio je tada oblik savremene violine. Njega su nasledile generacije majstora iz Cremone, od kojih su najpoznatiji bili Antonio Stradivari i Guarneri. Violine napravljene tokom ovog razdoblja su i dalje na ceni. 

Nadmoć Cremone u tim vremenima bila je nedostižna, ali su moderni tvorci violina morali da se prilagode svetu koji se brzo menjao. Danas je glavni takmac Daleki Istok sa jeftinom izradom, ali i slabijim kvalitetom. I pored toga, Cremona je i dalje glavni grad za izradu violina. U gradu i danas postoji 120 radionica u kojima se prave ovi instrumenti. Najbolji majstori mogu godišnje da naprave najviše 15 violina i moraju da sačuvaju strugotine svakog instrumenta kako bi dokazali njegovu autentičnost. Budući majstori iz celog sveta, naročito iz Azije i istočne Evrope, žele da baš u Cremoni steknu Stradivarijevu veštinu.

Galerija
--------

* Cremona, glavni gradski trgCremona, glavni gradski trg
* Gradska katedrala sa krstionicomGradska katedrala sa krstionicom
* Gradska kućaGradska kuća
* Toraco, toranj koji je simbol grada*Toraco*, toranj koji je simbol grada

Vanjske veze
------------

***Cremona*** na Wikimedijinoj ostavi

* www.comune.cremona.it Zvanična stranica grada Cremone Arhivirano 2020-12-09 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 147747283
* LCCN: n80106752
* GND: 4010700-0
* SUDOC: 027568881
* NKC: ge128974

 |
**Cuneo** je grad od 55.013 stanovnika u Italiji, glavni grad istoimene provincije Cuneo u Pijemontu.

Geografija
----------

Cuneo se prostire na ušću rijeka Stura di Demonte i Gesso, na jezičku ravne zemlje u obliku klina (talijanski: *cuneo*), okružen planinama Primorskih Alpi. Udaljen je oko 85 km južno od regionalnog centra Torina. Stari i novi dio Cunea spojeni su velikim vijaduktom Soleri preko kanjona rijeke Stura di Demonte.

Historija
---------

Centar grada
Palazzo della torre
Cuneo je nastao 1198. kao naselje bjegunaca od lokalnih feudalaca i izbjeglica iz Lombardije nakon razaranja Milana od strane cara Fridrika Barbarosse. Cuneo je 1259. postao vlasništvo feudalaca iz kuće Anžu koji su ga pretvorili u svoje sjedište, a od 1382. njime vlada savojska dinastija. Cuneo je bio jako dobro utvrđen jer je izdržao sedam opsada, od 16. do 18. vijeka. Mirovnim ugovorom iz Cherasca 1796. dat je Francuskoj, ali je nakon sloma Napoleona 1814. vraćen Savojcima.

Znamenitosti
------------

Najveća znamenitost Cunea je gotička katedrala Santa Maria del Bosco, izgrađena u 10. vijeku i restaurirana u 18. i 19. vijeku. Gradska atrakcija je i crkva San Francesco iz 1227. te Gradska vijećnica i Palazzo Audiffredi iz 18. vijeka, u kome je danas gradski muzej.

Privreda
--------

Cuneo je značajno željezničko čvorište i centar trgovine sirovom svilom i kestenima. Grad je i industrijski centar, s predionicama svile, destilerijama i tvornicama metalnih i prehrambenih artikala.

Gradovi prijatelji
------------------

* Argentina Santa Fe
* Francuska Nice
* Francuska Chambéry

Izvori
------

1. ↑  „*ITALY: Piemonte*" (engleski). Citypopulationde. Pristupljeno 22. 5. 2013.
2. 1 2 3 4 5 6 7  „*Cuneo*" (engleski). Encyclopædia Britannica. Pristupljeno 22. 5. 2013.

Vanjske veze
------------

***Cuneo*** na Wikimedijinoj ostavi

* Službene stranice grada Arhivirano 2012-05-19 na Wayback Machine-u ()
* *Cuneo* na portalu Encyclopædia Britannica ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 137221319
* LCCN: n81134765
* GND: 4010768-1
* NKC: ge671363

 |
**Feltre** (latinski: *Feltria*) je grad u sjevernoj Italiji od 20 228 stanovnika , u provinciji Belluno.

Najpoznatiji stanovnici *Feltrea* bili su Panfilo Castaldi slikar iz 15. vijeka i renesansni humanist - Vittorino da Feltre.

Geografske karakteristike
-------------------------

*Feltre* leži u pitoresknoj kotlini rijeke Stizzon, udaljen oko 4 km od njenog ušća u Piave i 20 km jugozapadno Belluna. Sjeverno od grada uzdižu se Dolomiti.

Historija
---------

Za rimskih vremena bio je poznat pod imenom **Feltria**, Plinije Stariji ga je opisao kao opidum kog su osnovali Recijani, status municipija dobio je 49. pne.

Pogled na historijski centar grada
Nakon razaranja u ranom srednjem vijeku, grad je ponovno izrastao oko zamka Alboino.
Za vrijeme rata Cambrajske lige i Mletačke Republike - 1509. potpuno je uništen centar grada, kasnije je djelomično obnovljen.

Za Prvog svjetskog rata između 1917. - 1918. grad je bio pod opsadom austro-ugarske vojske.

Znamenitosti
------------

Najveće znamenitosti *Feltrea* su fino izrezbareni bizantski križ iz 6. vijeka, katedrala *San Pietro Apostolo* sa zvonikom iz 14. vijeka i gradski muzej.

Privreda
--------

*Feltre* je prije svega trgovački centar poljoprivrednog kraja, sa nešto manjih industrijskih pogona i par tvornica tekstila.

Gradovi prijatelji
------------------

|  |  |
| --- | --- |
| * Ujedinjeno Kraljevstvo, Newbury
* Njemačka, Braunfels
* Španjolska, Carcaixent
 | * Belgija, Eeklo
* Francuska, Bagnols-sur-Cèze
* Mađarska, Kiskunfélegyháza
 |

Izvori
------

1. 1 2 3 4 5  „*Feltre*" (engleski). Encyclopædia Britannica. Pristupljeno 01. 01. 2014.

Vanjske veze
------------

***Feltre*** na Wikimedijinoj ostavi

* Službene stranice grada ()
* Feltre na portalu Encyclopædia Britannica ()
**Imola** je grad od 66.340 stanovnika i sjedište biskupije u talijanskoj provinciji Bologni u regiji Emiliji-Romagni. Imola je svjetski poznata po svom Autodromo Enzo e Dino Ferrari na kojoj se sve donadavno vozila Velika nagrada San Marina, utrka Formule 1.

Geografija
----------

Imola leži duž rijeke Santerno, jugoistočno od Bologne.

Historija
---------

Imola je izrasla u grad iz antičkog naselja *Forum Cornelii* na rimskom putu Via Aemilia. Bizantski car Justinijan razorio je grad u 6. vijeku, grad su nakon toga ponovno izgradili i utvrdili Langobardi. Od 1084. Imola je postala samostalna komuna. Od 13. vijeka gradom vladaju brojni feudalni vladari i kondotjeri, više manje uspješno, sve do 1499. kada ju je zauzeo Cesare Borgia i od tada postaje dio Papinske Države.

Znamenitosti
------------

Rocca Sforzesca
Najveće znamenitosti Imole su srednjovjekovna citadela Rocca Sforzesca i palače Sersanti, Calderini i Della Volpe iz 15. vijeka. Značajna je i crkva San Domenico sa gotičkim portalom iz 1430. i romanička katedrala San Cassiano, temeljno restaurirana u 18. vijeku. Grad ima poznati muzej i biblioteku s finom kolekcijom inkunabula i manuskripta.

Privreda i transport
--------------------

Imola je industrijski grad u kom se proizvodi keramika, staklo i poljoprivredna mehanizacija. U okolici se crpi prirodni plin. Okolica grada poznata je po proizvodnji voća, osobito jagoda. Imola leži na magistralnoj željezničkoj pruzi Bologna–Bari.

Gradovi prijatelji
------------------

|  |  |
| --- | --- |
| * Hrvatska Pula
* Ujedinjeno Kraljevstvo Colchester
 | * Francuska Gennevilliers
* Njemačka Weinheim
 |

Izvori
------

1. 1 2 3 4 5 6 7 8 9 10  „*Imola*" (engleski). Encyclopædia Britannica. Pristupljeno 26. 8. 2013.

Vanjske veze
------------

***Imola*** na Wikimedijinoj ostavi

* Službene stranice grada ()
* *Imola* na portalu Encyclopædia Britannica ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 154765157
* GND: 4235717-2
* NKC: ge950895

 |
**Santa Lucía Cotzumalguapa** je općina od 127,683 i grad od 58,877 stanovnika na jugu Gvatemale u Departmanu Escuintla.

Geografske karakteristike
-------------------------

Santa Lucía Cotzumalguapa se prostire po pacifičkoj obalnoj ravnici, na nadmorskoj visini od 368 metara, udaljena svog 
administrativnog centra Escuintle 34 km, a glavnog grada Ciudad Guatemale 90 km.

Grad je poznat po arheološkim nalazištima iz pretklasičnog i klasičnog mezoameričkog perioda kulture Maya.

Historija
---------

Santa Lucía Cotzumalguapa je nikla kao naselje i župa za kolonijalnih vremena uz franjevački samostan. Od 1754. ima status svjetovne župe, a od 1821. kad je Savezna Republika Centralne Amerike postala nezavisna postala je sjedište regionalnog suda.

Ime joj je španjolsko-domorodačka sintagma, *Santa Lucía* (Sveta Lucija iz Sirakuze) je svetica zaštitnica grada a *Cotzumalguapa* je domorodački toponim koji na Nahuatla jeziku znači *Rijeka lasica* ili *Dugina rijeka*).

Današnja Santa Lucía Cotzumalguapa je administrativni, trgovački i obrazovni centar poljoprivrednog kraja u kom se uzgaja šećerna trska, kava, banane i drugo tropsko voće.

Izvori
------

1. 1 2 3 4 5 6 7 8  „*Santa Lucía Cotzumalguapa Municipality in Guatemala*" (engleski). City population. Pristupljeno 24.2.2023.
2. 1 2  „*Santa Lucía Cotzumalguapa in Escuintla*" (engleski). City population. Pristupljeno 24.2.2023.
3. 1 2 3 4 5  „*Santa Lucía Cotzumalguapa*" (španjolski). Municipalidad de Santa Lucía Cotzumalguapa. Arhivirano iz originala na datum 2023-02-26. Pristupljeno 24.2.2023.

Vanjske veze
------------

***Santa Lucía Cotzumalguapa*** na Wikimedijinoj ostavi

* *Municipalidad de Santa Lucía Cotzumalguapa* (službene stranice) Arhivirano 2023-02-26 na Wayback Machine-u ()
**Lecco** je glavni grad istoimene talijanske provincije Lecco u Lombardiji. Grad je 2011. imao 46.705 stanovnika.

Geografija
----------

Lecco se prostire duž obala jugoistočnog rukavca Comskog jezera (zvanog *Lago di Lecco*), na mjestu gdje iz njega istječe rijeka Adda i duž obronaka Bergamskih Alpa. Lecco je udaljen 53 km sjeverno od regionalnog centra Milana, pa je danas praktički spojen s njim u konurbaciju.

Historija
---------

U ranom srednjom vijeku Lecco se spominje kao sjedište markgrofa koje je 11. vijeku dato na upravljanje biskupima iz Coma. Lecco je u 12. vijeku podpao pod vlast Milana. Milanski vojvode Viscontiji utvrdili su grad u 14. vijeku. Od 1647. Lecco je sjedište lokalnog kneza.

Znamenitosti
------------

Piazza XX Settembre u centru grada
Lecco nema puno spomenika svoje duge prošlosti. Najveća starina je most preko Adde, temeljno rekonstruiran i moderniziran od 1336. do 1338. godine. Toranj nekadašnjeg zamka Viscontijevih (Castello Visconteo) sadrži historijski muzej i palaču iz 17. vijeka koja se također koristi za muzej grada. Grad je iskoristio Alessandro Manzoni kao mjesto radnje za svoju novelu *I promessi sposi* (Zaručnici), pa mu se grad odužio podigavši mu spomenik.

Privreda
--------

Lecco je industrijski grad, s metalurškom, strojarskom, tekstilnom i prehrambenom industrijom. Lecco je poznat u Italiji po siru Gorgonzola. Grad je također poznata turistička destinacija za brojne izletnike iz Milana.

Gradovi prijatelji
------------------

|  |  |
| --- | --- |
| * Španija Igualada
* Francuska Mâcon
* Rusija Mitišči
 | * Belgija Overijse
* Mađarska Szombathely
 |

Izvori
------

1. ↑  „*ITALY: Lombardija*" (engleski). Citypopulationde. Pristupljeno 15. 5. 2013.
2. 1 2 3 4 5 6 7  „*Lecco*" (engleski). Encyclopædia Britannica. Pristupljeno 16. 5. 2013.

Vanjske veze
------------

***Lecco*** na Wikimedijinoj ostavi

* Službene stranice grada[*mrtav link*] ()
* *Lecco* na portalu Encyclopædia Britannica ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 263626055
* LCCN: n80049589
* GND: 4256535-2

 |